cyanic-selkie/wikianc huggingface dataset:
Kummituskuva
Ühe anduriga kummituskuva
pisi|Kummituskuva tekitamine SLM-i abil Olgu nüüd valgusallikaks soojuslikku müra tekitav klassikaline valgusallikas. Kummituskuva nägemiseks on vaja võrrelda objektile langevat valgust ja objektilt mõõdetud integraalset signaali. See tähendab, et tingimata pole vaja mõlemat signaali mõõta, piisab vaid sellest, kui teame objektile langenud valguse intensiivsusjaotust kogu objektitasandil ja suudame seda varieerida. Sellise tähelepaneku tegid 2009. aastal Iisraeli füüsikud. Valgusvälja varieerimiseks kasutati ruumilist valgusvälja modulaatorit (edaspidi SLM (Spatial Light Modulator)), mis tõhusalt töötas amplituudimaskina – SLM pinna erinevate punktide peegelduskoefitsienti saab lihtsalt arvutikontrolliga mõõta.
Faasikuva
Erinevalt eelmistest juhtudest, kus kummituskuvaga on kuvatud amplituudiobjekte, saab mittekoherentse valgusega kuvada ka faasiobjekte. Eespool teooria osas on toodud selle teoreetilise motivatsiooni arutluskäik.
Kummituskuva potentsiaalsed rakendused
Kummituskuva võimalikeks rakendusteks peetakse võimalust kuvada läbi raskesti läbinähtavate keskkondade, näiteks turbulentse atmosfääri. Samuti on näidatud, et andmetöötlusmeetodit compressed sensing kasutades saab kummituskuvades vähendada kujutise saamiseks vajalike mõõtepunktide arvu. See tähendab, et N-pikslise resolutsiooni saab mõõteriistaga, millel on vähem kui N pikslit. See meetod võib leida rakendusi mikroskoopias ja LIDAR-tehnikas.
Moldavija
Moldavija (vene keeles Молдавия) oli kahe tekiga seitsmes Rossija-klassi (projekt 785/OL800, I seeria) Venemaa jõereisilaev, mis on ehitatud Národný Podnik Škoda Komárno (Slovenské Lodenice n.p. Komárno) laevatehases Komárnos Tšehhoslovakkias 1953 Volga jõelaevakompaniile.
Selle nime all kasutati laeva aastail 1954–1962 ja 1975–1991 Volgal liinil Moskva – Rostov Doni ääres, aastail 1962–1975 Obi ja Irtõši jõgedel liinil Tobolsk–Salehard NSV Liidu lipu all.
1992. aastal ostis laeva Türgi firma Kõiõ Tur selleks, et kasutada Moldavijat ujuvrestoranina. Uue omaniku käsul, vaatamata sellele, et meresõiduks alus ei sobi, sõitis jõelaev oma jõuga Mustal merel Trabzoni sadamasse, kus see seisis hotellina. 1996. aastal otsustati laeva moderniseerida. 28. septembril 1996 asus Moldavija oma viimasele reisile, 11-liikmelise segameeskonna kapten oli venelasest Nikolai Suhhovitski. İnkumi (Bartıni provints) ääres läks üks diiselmasin katki, seda remonditi ise merel, kuid tõusis tugev torm ja laeva pööramisel laine löögi tõttu jõelaev pööras ümber ja uppus. Päästeti ainult 4 inimest, nende hulgas üks venelane. Laevavrakk leiti järgmisel päeval.
Simisalu-Matsimäe loodusrada
pisi|[[Seli raba]] pisi|[[Matsimäe Pühajärv|Pühajärv]] Simisalu-Matsimäe loodusrada asub Järva vallas Järvamaal.
Raja tutvustus
Simisalu-Matsimäe loodusrada on 7,5 km pikk. Rada algab Simisalu loodusmaja juurest. Rajal on 16 huvipunkti-infoalust. Rajast 3 km kulgeb mööda laudteed. Matsimäe-poolses otsas on RMK Matsimäe karjääri lõkkekoht.
Vaatamisväärsused
Raja äärde jäävad: Simisalu väljamägi, Kollasaare väljamägi, Kongissaar, Ohusilla mägi, Seli järv, Seli raba, Matsimäe oos, Kaanjärv, Pühajärv.
Martinus IV
Martinus IV (Simon de Brion, ka Simon de Brie või Simon de Mainpincien; millalgi ajavahemikul 1210 kuni 1230 – 28. märts 1285) oli paavst 1281–1285. Ta oli 189. paavst.
Simon de Brion sündis Prantsusmaal Andrezeli kommuunis Mainpincieni mõisas Jean de Brioni peres. Ta oli suguluses Champagne'i krahvidega.
Brion õppis Pariisi Ülikoolis, määrati siis Roueni ülemdiakoniks ja kantsleriks. Ta ordineeriti preestriks ja sai hiljem Toursi Saint-Martini kapiitli varahoidjaks. Ta oli Salvador Miranda andmetel 1235–1244 audiitor, 1238 Saint-Quentini kapiitli kanoonik ja 1248 Roueni kapiitli kanoonik. Prantsusmaa kuningas Louis IX määras ta 1259 oma nõunikuks, 1260 kantsleriks ja pitsatihoidjaks.
Urbanus IV määras Brioni 17. detsembril 1261 Santa Cecilia kardinalpreestriks ja legaadiks Prantsusmaale, kus ta viibis ka järgmiste paavstide ajal. Ta esindas Püha Tooli 1267 Vézelays peetud Maarja Magdaleena reliikviate austamisel. Ta vabastas 3. märtsil 1275 kiriklikest karistustest Philippe III ja pidas septembris 1276 Bourges'is sinodi. 23. aprillil 1279 taunis Nicolaus III teda, et ta ei takistanud Prantsusmaal hastiludiumite pidamist. Ta käis palverännakul Saint-Mauri Notre-Dame-des-Miracles'i kabelis.
Paavsti valimised 1280–1281
Viterbos viibis paavsti valimiste ajal Sitsiilia kuningas Charles. Neil valimistel tekkis kaks fraktsiooni: Prantsusmaa (Anjou) kardinalid ja Orsinid. Prantsusmaa kardinalid toetasid paavstina Brioni, kuid Orsinid olid tema vastu, mistõttu Brion ei saanud esimestes voorudes vajalikul arvul hääli. Charles määras Viterbo uueks linnapeaks Riccardello Annibaldi, kes lasi lõpuks kardinalid Matteo Orsini ja Giordano Orsini vangistada, mille järel sai Brion kätte vajaliku häälte arvu.
Andorra iseseisvuse tunnustamine
Martinus IV kinnitas 7. oktoobril 1282 Valencia piiskopi vahendusel Foix krahvi Roger Bernard III ja Urgelli piiskopi Pere d'Urgi vahel sõlmitud rahulepingu, mille alusel loodi Andorra vürstiriik.
Suhted Bütsantsiga
Paavst ekskommunitseeris 18. novembril 1281 Bütsantsi keisri Michael VIII. Uus keiser Andronikos II tühistas 1283 Lyoni II kirikukogul sõlmitud kirikuuniooni.
Suhted Inglismaaga
Martinus IV võttis 1282 Orvietos vastu Herefordi piiskopi Thomas de Cantilupe, kelle Canterbury peapiiskop John Peckham oli ekskommunitseerinud.
Suhted Sitsiiliaga
Martinus IV määras Sitsiilia kuninga Charlesi 29. aprillil 1281 Rooma senaatoriks ja tunnustas tema plaani ristisõja korraldamiseks Bütsantsi vastu.
1282 toimunud Sitsiilia vespri järel pakkusid ülestõusnud Sitsiilia kuningakrooni paavstile, kes sellest keeldus. Kui Aragóni kuningas Pedro III oli nõus hakkama Sitsiilia kuningaks, siis paavst ekskommunitseeris ta 21. märtsil 1283.
Martinus IV ja Eesti
Martinus IV kinnitas 13. septembril 1282 Taani kuninga Valdemar II ja Saksa ordu vahel sõlmitud leppe, mille alusel loovutas Taani ordule Järvamaa, Alempoisi, Vaiga, Mõhu ja Nurmekunna alad.
Sisepoliitika
Martinus IV valiti paavstiks Viterbos, kuid ta siirdus 23. märtsil 1281 Orvietosse, kust läks 24. juunil 1282 Montefiasconesse. Ta elas Orvietos taas 25. detsembrist 1282 kuni 27. juunini 1284.
Ta kehtestas Viterbole interdikti, kuna paavsti valimiste ajal olid linna võimud vangistanud kaks kardinali.
Ta valiti Rooma senaatoriks, kuid ta andis selle tiitli edasi Sitsiilia kuningale Charlesile. Ta tunnustas Sitsiilia garnisonide rajamist Kirikuriigis.
Ta tagandas Kirikuriigi ja kuuria ametitest Nicolaus III määratud ametnikke.
Suhted kiriku institutsioonidega
Martinus IV määras Rooma generaalvikaariks Guillaume Durandi.
Ta andis 13. detsembril 1281 avaldatud bullaga "Ad fructus uberes" kerjusmunkadele volituse pidada jutlusi ja anda pihisakramenti. Ta sätestas bullas kerjusmunkade ja sekulaarvaimulike omavahelised suhted.
Ta suurendas 18. jaanuaril 1283 avaldatud bullaga "Exultantes in Domino" frantsisklaste apostelliku sündikuse volitusi.
Liturgilised otsused
Martinus IV andis 1281 Sensi kapiitlile Maarja Magdaleena reliikviad.
Uued kardinalid
Martinus IV määras 7 uut kardinali 12. aprillil 1281 peetud konsistooriumil. Tema ajal sai kardinaliks hilisem paavst Bonifatius VIII.
Martinus IV kultuuriloos
Dante Alighieri on Martinust maininud "Jumalikus komöödias", süüdistades teda apluses.
Surm
Martinus IV suri 28. märtsil 1285 Perugias kõhutüüfusesse ja maeti Perugia katedraali.
Samuel-Oskar Kripson
Samuel-Oskar Kripson (25. veebruar 1893 – 26. september 1984) oli eesti põllumajandus- ja omavalitsustegelane.
1917. aastast oli ta Ahja valla miilitsavanem.
1936. aastast oli ta Ahja Valla Põllumeeste Seltsi juhatuse liige ja Võnnu põllumeeste konvendi liige.
1939. aasta aprillist oli ta Ahja vallavanem.
1939. aasta aprillist oli ta ka Ahja Piimaühistu juhatuse liige (kassapidaja).
Ta on maetud Põlva kalmistule.
Jone Delai
Jone Delai (sündinud 5. septembril 1967) on Fidži sprinter.
Jone Delai on olümpiamängudel osalenud kahel korral (1996 ja 2000).
Drew Shore
pisi| Drew Shore (sündinud 29. jaanuaril 1991 Denveris Colorado osariigis) on endine USA jäähokimängija (keskründaja).
2009. aastal valis Florida Panthers ta NHL-i draft'is 44. valikuna.
Aastatel 2009–2012 mängis ta kolm hooaega Denveri Ülikooli meeskonnas. Hooajal 2011-12 asus ta mängima American Hockey League'i (AHL) klubis San Antonio Rampage. NHL-is tegi ta Panthersi meeskonnas debüüdi 22. jaanuaril 2013 mängus Montreal Canadiensi vastu. Esimese värava lõi ta NHL-is sama aasta 12. veebruaril mängus Washington Capitalsi vastu. NHL-is on ta mänginud veel Calgary Flamesi (2015-16) ja Vancouver Canucksi meeskonnas (2016-17).
Hooajal 2016-17 mängis ta Šveitsi kõrgliiga klubis EHC Kloten. Hooaja 2016-17 lõpus mängis ta Canucksis ja naasis seejärel Šveitsi kõrgliigasse, liitudes ZSC Lionsiga. Hooajal 2017-18 tuli ta Lionsiga Šveitsi meistriks.
2018. aasta detsembris liitus ta KHL-i klubiga Kunluni Red Star. Järgmise hooaja eel siirdus ta Minski Dinamosse. Hooajal 2019–20 teises pooles mängis ta Nižni Novgorodi Torpedos.
2020. aasta oktoobris naasis Shore Põhja-Ameerikasse, sõlmides kaheaastase lepingu Carolina Hurricanesiga. Kuna Põhja-Ameerikas ei olnud liigad veel alanud, mängis ta 2020. aasta novembrist detsembrini lühikest aega laenul Slovakkia kõrgliiga klubis Trenčíni Dukla. 31. jaanuaril 2021 debüteeris ta Hurricanesi meeskonnas mängus Dallas Starsi vastu. Hurricanesi meeskonnas pääses ta NHL-is väljakule veel vaid kolmes mängus. 2021. aasta juunis teatas ta sportlaskarjääri lõpetamisest.
Shore kuulus USA jäähokikoondisse 2014. aasta maailmameistrivõistlustel. 2009. aastal tuli ta USA kuni 18-aastaste koondisega omavanuste maailmameistriks ja võitis 2011. aastal USA kuni 20-aastaste koondisega juunioride maailmameistrivõistlustel pronksmedali.
Fabian Feyaerts
Fabian Feyaerts (sündinud 1. jaanuaril 1998 Arendonks) on Belgia laulja. 2012. aasta Laste Eurovisiooni lauluvõistlusel esindas ta Belgiat lauluga " Abracadabra".
Reoveesete
Reoveesete (edaspidi ka sete) on reoveest füüsikaliste, bioloogiliste või keemiliste meetoditega eraldatud suspensioon, mis jaguneb orgaanilise aine töötlemistõhususe alusel töödeldud ja töötlemata setteks. Reoveesete on suurim reovee töötlemise kõrvalsaadus mahu järgi. Vastavalt jäätmeseadusele käsitletakse reoveesetet jäätmena. Sama seaduse järgi on see biolagunev jääde.
Reoveesette käitlemise all mõistetakse reoveesette haldamist ja puhastamist.
Kastna peitleid
Kastna peitleid on peitleid, mis avastati 2012. aastal Kastna külast Tõstamaa vallas Pärnumaal.
Reoveesete
Reoveesette liigid
Orgaanilise aine töötlemistõhususe alusel jaguneb reoveesete Reoveesete on töödeldud, siis kui selles sisalduv orgaaniline aine on pinna- ja põhjaveele, mullale, taimedele, loomade ja inimeste tervisele ohutuks muudetud. Sete on töötlemata, kui selles on ainult vähendatud veesisaldust või kui settele on lisatud tugimaterjale, kuid seda pole regulaarselt segatud ning sete pole seisnud vähemalt kuus päeva temperatuuril üle 60 °C.
Kastna peitleid
Leid sisaldas 17 Rooma keiser Marcus Aureliuse (161–180 pKr) ja tema abikaasa Faustina noorema ajal 2. sajandil vermitud pronksist sestertsi. Kompleks kujutab arheoloogi ja numismaatiku Mauri Kiudsoo sõnul endast suurimat omataolist peitleidu Eestis. Rooma rauaajast (aastatel 50–450) pärit arheoloogilisi leide on Eesti aladel suhteliselt vähe.
Reoveesete
Reoveesette liigid
Olenevalt sellest, millises reoveepuhastuse etapis reoveesetet eraldatakse, võib seda liigitada järgmiselt :
Reoveesette koostis ja omadused
Reoveesete koosneb seitsmest põhikomponendist.
Orgaaniline aine
Sete sisaldab rohkesti orgaanilist ainet, milleks on enamasti mikroorganismid ja nende lagusaadused. Orgaanilise aine sisaldus varieerub, sõltuvalt kasutatud käitlusmeetodist. Selle väärtus võib ulatuda 70%-ni.
Toitained
Reoveesete sisaldab taimtoitaineid, millest olulisemad on lämmastik (N), fosfor (P) ja kaalium (K). Nende keskmised kontsentratsioonid töödeldud reoveesettes on vastavalt 3,3%, 2,3% ja 0,3%. Need ühendid ongi põllumajanduslikult kõige väärtuslikumad. Settes sisalduvad veel kaltsium (Ca), magneesium (Mg) ja raud (Fe).
Patogeenid
Patogeen on mikroorganism või keemiline aine, mis on võimeline kutsuma taim- või loomorganismis esile haigusi. Reoveesettest võib leida neli peamist patogeenide liiki:
Raskmetallid
Reoveesette kasutamine põllumajanduses on saanud palju tagasilööke just raskmetallide esinemise tõttu. Raskmetallid pärinevad linnade ja asulate tööstusettevõtetest ja keemialaboritest. Analüüsid on näidanud, et keskmiselt sisaldub raskmetalle rohkem settes kui põllumajandusmaas. See tähendab, et kontrollimatu sette kasutamine väetistena võib tõsta raskmetallide kontsentratsiooni mullas.
Mäe loodusmaja
Mäe loodusmaja on loodusmaja Mikitamäe lähedal. See asub Lämmijärve kaldal RMK Räpina-Värska puhkealal.
Loodusmajas tutvustatakse peamiselt setude pärandkultuuri, Lämmijärve elustikku ja igaüheõigust riigimetsas. Võimalik on rentida ruume ürituste korraldamiseks.
Asur
Asur (inglise keeles tenant) on ükskõik milline mitmest kliendist, keda teenindatakse rakenduse ühe ja sama eksemplari kaudu.
Kaunis teloopea
See on Uus-Lõuna-Walesi ranniku endeem ning sama osariigi sümbollill.
See kasvab 3–4 m kõrguse ja kuni 2 m laiuse, ühe- või mitmevarrelise põõsana. Varred harunevad vähe. Tumerohelised lehed on 13–25 cm pikkused. Tumepunane õisik võib sisaldada kuni 250 õit, õisiku läbimõõt on 7–10 cm. Õisikut ümbritsevad 3–5 cm pikkused kandelehed, mis on samuti punased.
Liigist on aretatud kultivare ja hübriide, seda müüakse lõikelillena ja kasvatatakse koduaedades.
pisi|left
David Walliams
thumb|David Walliams Los Angeleses aastal 2008 David Edward Walliams (sünninimi Williams; sündinud 20. augustil 1971) on inglise kirjanik, koomik ja näitleja.
Walliams on eelkõige tuntud sketšisarjast "Little Britain", kus mängis ta koos Matt Lucasiga.
Gandesbergen
Gandesbergen on vald Saksamaal Alam-Saksi liidumaal Nienburgi kreisis. Valla pindala on 6,99 km². 31. detsembril 2017 elas seal 469 inimest.
Eystrup
Eystrup on vald Saksamaal Alam-Saksi liidumaal Nienburgi kreisis. Valla pindala on 24,05 km². 31. detsembril 2017 elas seal 3315 inimest. Vald asub Weseri paremkaldal, umbes 15 km Nienburgist põhjas ja 15 km Verdenist lõunas.
Lüganuse kirik
Lüganuse kirik (ka Lüganuse Ristija Johannese kirik) on Eesti Evangeelsele Luterlikule Kirikule kuuluv kirik Lüganusel Lüganuse vallas Ida-Virumaal.
Lüganuse kirik on pühitsetud Ristija Johannesele, kirikut kasutab EELK Lüganuse Ristija Johannese kogudus.
Arhitektuur
Lüganuse kirik on õhukeste seinamüüridega, juba algselt võlvimata kastehitis, mis järgis dominiiklaste kasinusnõudlikku ruumiprogrammi. Hoone idaotsa ehitati 15. sajandil kitsam kooriruum koos käärkambriga ja lääneotsa seitsmekorruseline, all nelinurkse, ülaosas ümara põhiplaaniga läänetorn. 15. sajandil võlvisid Tallinna meistrid hoone kahelööviliseks, kuid võlvid hävisid arvatavasti Liivi sõjas ja neid ei taastatud. Ühejaolised kitsad ilma ehisraamistikuta aknad algasid algselt kõrgel seinas, hiljem on aknaavasid allapoole pikendatud. Ehitise otsaviilud on erandlikult kaunistatud: mõlema viilu keskel on suur süvendrist, kordusristi kujuga, iga haru läbimas väiksem ristpalk, ja selle all maalitud minusklites tekstirida ([h]elpgotun[dmaria]; praegu jäävad katuse alla). 15. sajandist pärinevad torni ja käärkambri talumita raidportaalid, mille profileeringus on lai süvarihv kahe kitsa ümarvöödi vahel.
Siseruumis viitavad Tallinna meisterkonnale kaks suurt vahepiilariga istenišši kooriruumi lõunaseinas ja altari kujunduses nurgaturpadega stipes kaldpinnaga servistatud mensa all.
18. sajandil sai torn uue kiivri, 19. sajandist pärineb idaakna uusgooti ehisraamistik.
Sisustus
Lüganuse kiriku põlengus 10. augustil 1941. aastal hävis koos katuse ja torniga ka kogu kunstiväärtuslik sisustus, selhulgas Christian Ackermanni altariretaabel koos maaliga "Püha õhtusöömaaeg" (1673).
Praegune kantsel ja Eduard Kriisa ehitatud orel pärinevad Rakvere Pauluse kirikust. 1995. aastal pühitseti klaasikunstnik Riho Hütti altarivitraaž "Taevaminemine" koori uusgooti raamistusega idaaknas.
Ajalugu
Lüganuse kirik oli Lüganuse kihelkonna peakirik.
Lüganuse kirik (saksa keeles Luggenhusen) ehitati 14. sajandi keskpaiku ning sellest algkirikust on säilinud pikihoone. Kiriku esmamainimine oli 1373. aastal. , altariruum ja torn ehitati hiljem. Kiriku asutas Taubede suguvõsa esindaja, algselt oli kiriku uksel ka Taubede suguvõsavapp.
Kirik sai kannatada Vene-Rootsi sõja ajal 1656. aastal, kuid jäi puutumata Põhjasõja ajal.
1901. aastal parandati ja uuendati kirik põhjalikult.
Muinasajal
Evald Tõnissoni arvates võis praeguse kiriku kohal olla muinaslinnus või hiiemägi ning kohaliku üliku elupaik.
Väike-Lähtru Jumalasünnitaja Sündimise kirik
pisi|Väike-Lähtru õigeusu kirik (märts 2011) Väike-Lähtru Jumalasünnitaja Sündimise kirik (ka Väike-Lähtru Jumalaema Sündimise kirik, Väike-Lähtru õigeusu kirik) on õigeusu kirik Lääne-Nigula vallas Väike-Lähtru külas.
Historitsistlik-eklektilises stiilis Väike-Lähtru kirik (vene keeles Вяйке-Ляхтриская Рождества Богородицкая церковь) ehitati 1889. aastal arhitektide Erwin Bernhardti ja K. Nymani projekti järgi. Sama projekti järgi on ehitatud näiteks Lihula Aleksander Nevski kirik ja Uue-Virtsu Kristuse sündimise kirik. Kirik pühitseti 24. oktoobril 1889 Jumalasünnitaja Sündimise auks Riia ja Miitavi ülempiiskop Arseni (Brjantsev) poolt.
Kirikus oli ka neli tornikella, millest üks asub praegu Läänemaa Muuseumis. Ülejäänud kolm kella on viimastel aastakümnetel rippunud Estonia teatri laval. Neist kõige suurem tornikell on ühtlasi ka kõige vanem ja kunstiväärtuslikum (valati 1768). Teised kaks kella pärinevad 1890. aastast ning on seega tõenäoliselt valatud just Väike-Lähtru kiriku tarbeks. 2007. aastal tagastas Estonia teater kellad EAÕK-le. Koguduse õigusjärglasena paigutas EAÕK kolm tornikella oma Ahtri tänavas asuvasse Tallinna Püha Siimeoni ja Naisprohvet Hanna peakirikusse.
Kirik seisab tühjana ja on avariilises seisukorras. Aastal 1998 kanti kirik Kultuurimälestiste Riiklikusse Registrisse.
Ukrajinska Pravda
Ukrajinska Pravda (ukraina keeles Українська правда, eesti keeles "Ukraina tõde") on Ukrainas 2000. aastal Georgi Gongadze, Olena Prõtula ja Sergi Šolohhi loodud peamiselt ukrainakeelseid uudiseid edastav võrguväljaanne. Esimene väljaanne avaldati 2000. aasta 16. aprillil.
2013. aasta veebruaris oli väljaandel päevas keskmiselt 305 tuhat lugejat, 2014. aasta märtsis 1,191 miljonit lugejat.
Teadete kohaselt on Ukraina valitsus avalikule teabele juurdepääsu piirates vahetevahel avaldanud väljaande ajakirjanikele survet.
Monotsükliline taim
Monotsükliline taim on taimeliik, mis viljub alates esimesest vegetatsiooniperioodist.
Oleksi Vadaturski
Oleksiy Opanasovõtš Vadaturski (ukraina keeles Олексій Опанасович Вадатурський; 8. september 1947 – 31. juuli 2022) oli Ukraina põllumajandus- ja teraviljalogistika ärimees ning Ukraina suurima teraviljalogistika ettevõtte Nibuloni asutaja. Ta oli üks jõukamaid ukrainlasi.
Osalemine Vene-Ukraina sõjas
2014. aastal, pärast Venemaa poolt Krimmi annekteerimist ja separatistide toetamist Donbassi piirkondades, rahastas Vadaturski 2000-pealist maakaitseväge armee sõidukitega. 2018. aastal sai temast üks 322-st Venemaa musta nimekirja kantud ukrainlasest. Pärast 2022. aasta Venemaa sissetungi, teraviljaekspordi blokaadi ja 22. juulil sõlmitud teraviljaekspordi lepingut töötasid Vadaturskyi ja tema ettevõtted välja lahendusi, kuidas taastada Ukraina vilja normaalne vool välisriikidesse.
Surm
Vadaturski tapeti koos oma naisega 31. juuli varahommikul Venemaa raketirünnakutes Mõkolajivi linnale. Seitse või kaheksa Vene raketti tabasid tema maja Zavodski rajoonis, tekitades tugevaid kahtlusi, et Venemaa võttis Vadaturskyi tahtlikult sihikule ja mõrvati, et mõjutada Ukraina põllukultuuride eksporditööstust. Ukraina teatas, et Vadaturskyi tapnud rakett kuulus S-300 rakettide seeriasse. Ukraina presidendi Volodõmõr Zelenskõi nõunik Mõhhailo Podoljak nimetas raketirünnakut "[...] riigi ühe olulisema põllumajandusettevõtja ettekavatsetud mõrvaks". Rünnak toimus siis, kui esimene viljasaadetis valmistus 1. augustil Ukrainast lahkuma. 12. augustil Kiievi katedraalis toimunud õigeusklikul Vadaturski matusel osales mitusada inimest, sealhulgas Mõkolajivi linnapea Oleksandr Senkevitš.
Temast jäi maha poeg Andri Vadaturski, kes on kuulunud Ukraina Ülemraada VIII koosseisu ja on Nibuloni juhataja. Ta on abielus ja tal oli kolm last.
Netoväärtus
2021. aastal hindas Forbes Vadaturski varade netoväärtuseks 430 miljonit dollarit ja nimetas teda rikkuselt 24. Ukraina inimeseks.
Autasud
Vadaturskile omistati 2007. aastal Ukraina kangelase autasu, mis on riigi kõrgeim autasu rolli eest Ukraina põllumajandustööstuse arendamisel. Vadaturski oli tuntud kui mittekorrumpeeruv ja Euroopa-meelne.
Ditsükliline taim
Ditsükliline taim on taimeliik, mis viljub alates teisest vegetatsiooniperioodist.
Yavini lahing
Yavini lahing oli lahing filmis Tähtede sõda: osa IV – Uus lootus.
Saarjõe õpperada
Saarjõe õpperada asub Türi valla, Põhja-Pärnumaa valla ja Järva valla aladel. Rajale pääseb Metsavenna lõkkekohast ja Saeveski metsaonni juurest.
Raja tutvustus
Õpperada kulgeb Saarjõe kallastel. 8-kilomeetrise raja läbimiseks peaks varuma piisavalt aega, et jälgida ka infotahvleid, ja aastaajast lähtuvalt sobivad jalanõud (rada võib märg olla). Rajal võib näha koprakäike. Raja alguses on lõkkekoht, kus võib koguda infot metsavendade eluolu kohta. pisi|Saarjõgi Rada on tähistatud sinise värviga puutüvedel.
Vaatamisväärsused
Õpperajal on Balti jääpaisjärve luited, mida rahva seas tuntakse Kabelimägedena. Rajal saab näha eri metsakooslusi ja pärandkultuuri objekte.
Kangling
Kangling (རྐང་གླིང།, sõnasõnaline tõlge "jalg" (kang) ja "flööt" (ling)), on tiibetikeelne nimetus trompetilaadsele muusikainstrumendile, mis on tehtud inimese reieluust (femur). Kanglingi kasutatakse erinevates Tiibeti budismi rituaalides (chöd), samuti ka matustel, kui matust viib läbi chöpa. Kanglingi tegemisel eelistatakse kurjategijate või vägivaldset surma surnud isikute reieluid. Alternatiiviks on ka austatud õpetaja reieluu. Samuti võidakse neid teha puust.
Kanglingi kasutatakse chöd ' i rituaalides koos chöd damaru ja kellaga. Tantristlikes chöd ' i praktikates mängib praktik, kes on motiveeritud kaastundest, seda pilli kartmatuse žestina ning selleks, et välja kutsuda näljaseid vaime ja deemoneid, kellele pakkuda ennast toiduks, vähendades niimoodi nende kannatusi.
Sporditurism
Sporditurism viitab reisimisele, mis sisaldab spordiürituste jälgimist või selles osalemist väljaspool oma loomulikku keskkonda. Sporditurism on ülemaailmse turismitööstuse kiirelt arenev sektor, mille turuväärtus on ligikaudu 7,68 miljardit USA dollarit.
Sporditurismi liigitus
Sporditurismi on liigitatud mitmeti. Gammon ja Robinson on soovitanud defineerida sporditurismi kui "hard sports tourism" ja "soft sports tourism". Gibsoni arvates liigitatakse sporditurism kolmeks: spordiürituste turism, kuulsuse ja nostalgia sporditurism ning aktiivne sporditurism.
Hard sports tourism ja soft sports tourism
"Hard" sporditurismi mõiste viitab võistluslikul spordivõistlusel osalevate inimeste arvule. Tavaliselt on sellist tüüpi üritused motiveerivad pealtvaatajad neid üritusi külastama. Olümpiamänge, FIFA maailmameistrivõistlusi, F1 Grand Prix’ ja piirkondlikke võistlusi nagu NASCAR-i sprindivõistluste seeriat saab kirjeldada kui "hard" sporditurismi. Sporditurismi "soft" mõiste all mõeldakse seda, kui turist reisib selleks, et osaleda vabaajaspordis või registreeruda vabaaja tegevustele. Matkamist, suusatamist ja kanuusõitu võib nimetada "soft" sporditurismiks. "Soft" sporditurismi kõige tavalisemaks vormiks Euroopas ja USA-s võib pidada golfi. Suur hulk inimesi on huvitatud mängima kõrgelt hinnatud ja maailma parimatel radadel ning nad on uhked, et nad on neid sihtkohti külastanud.
Spordiürituste turism
Spordiürituste turism viitab külastajatele, kes külastavad linna ürituste vaatamiseks. Kaks peamist üritust, mis köidavad turistide tähelepanu ülemaailmselt kõige rohkem, on olümpiamängud ja FIFA maailmameistrivõistlused. Neid korraldatakse iga nelja aasta tagant ning need toimuvad maailma eri linnades. Sporditurism USA-s keskendub aga rohkem üritustele, mis toimuvad kord aastas. Rahvusliku jalgpalliliiga peamiseks ürituseks on Super Bowl, mis toimub aasta lõpus ning igal aastal eri linnas. Rahvuslik jäähokiliiga alustas iga-aastaseid NHL-i talimänge 2008. aastal. See iga-aastane New Yorgi välijäähokimäng on kogunud palju populaarsust ning võistleb Stanley meistrivõistluste karikaturniiriga populaarsuse järgi, mistõttu on NHL taaselustatud. Kolledži korvpalli uusim trend on alustada hooaega iga-aastaste turniiridega, nagu Maui Invitational Hawaiil ja The Battle for Atlantis Bahamal. Idee siduda omavahel kvaliteetsed spordiüritused Bahama atraktsioonidega, kasvatas saarte profiili ning tõi rohkem külastajaid ja raha riigile. Atlantise lahing, mis toimus tänupüha nädalal, tõi kolme päevasele turniirile rohkem kui 5000 fänni. Sündmus aitas suurendada hotelli täituvust, mis tavaliselt on 60%, kuid sellel ajal aastas on 90%. Sporditurism on nii-öelda kasvav turg ja paljud linnad ja riigid soovivad sellest osa saada. Sporditurismi tööstus on viimase 20 aastaga palju laienenud ja paljud firmad on loonud uued võimalused nii klubidele, ühingutele, koolidele kui ka kolledžitele reisimiseks. Sporditurismi tööstus õitseb kiiresti ja tänapäeval on selle väärtuseks maailma turismi ja reisitööstuses 1 triljon USA dollarit. Seda õitsvat tööstust ja spordioperaatorite arvu, kes äris osalevad võib põhjendada mitmel viisil: Viimase 5 aasta jooksul on sport olnud maailma suurim sotsiaalne nähtus ja seetõttu võib ennustada, et see väärtus suureneb veelgi järgmise 20 või 30 aasta jooksul.
Aktiivne sporditurism
Turistid, kes reisivad eri sihtkohtadesse, et osaleda spordiüritustel, moodustavadki aktiivse sporditurismi sihtrühma. Neid üritusi, milles osaletakse, on mitmeid tüüpe. Golf, tennis, kalastus, lumelaua sõit, surfamine on mõned näited aktiivse sporditurismi aladest. Üks uurija on läinud uuringutega veel sammu võrra kaugemale ning jagas selle sporditurismi tüübi omakorda veel alaliikideks. Nendeks liikideks on aktiivse osaleja turism ja harrastajaturism. Aktiivsed osalejad on need, kes on spordialal veel amatöörid ning reisivad, et võtta osa kindla spordiala võistlustest. Harrastajad see-eest on inimesed, kelle jaoks on sporditurism üks lõõgastumise viise.
Sporditurismi mõju
Suured spordiüritused nõuavad investeerimist uutesse spordihoonetesse ning tihtipeale osa selleks kuluvast rahast annab valitsus või ka rahvusvahelised spordiorganisatsioonid. Nende investeeringute abil toetatakse mingil määral ka kohalikku majandust, kuna need hooned jäävad kasutusse ka pärast spordiürituste toimumist ning võivad olla ka turismiatraktsiooniks. Üha enam on mitmesugused spordiüritused osa suuremast strateegiast tõstmaks linna atraktiivsust turismisihtkohana. Sageli aitavad toimunud üritused muuta linna atraktiivsemaks ning edendada sellega nii kohaliku majanduse kui ka turismi arengut. Linnad on nõus võõrustama suuremaid spordiüritusi, kuna need on kasulikud pikemas perspektiivis nii majanduslikus kui ka sotsiaalses mõttes. Põhiliselt rõhutatakse siiski majanduslikku kasu turismi kasvu ja linna imago muutumise tõttu.
Hämelhausen
Hämelhausen on vald Saksamaal Alam-Saksi liidumaal Nienburgi kreisis. Valla pindala on 9,07 km². 31. detsembril 2017 elas seal 580 inimest.
Chris Donaldson
Chris Donaldson (sündinud 26. mail 1975 Aucklandis) on Uus-Meremaa sprinter.
Chris Donaldson osales olümpiamängudel kahel korral (1996 ja 2000) ning Rahvaste Ühenduse mängudel samuti kahel korral (1998 ja 2006). Talle kuulub Uus-Meremaa rekord 200 meetri jooksus (20,42).
Tema isa on filmirežissöör Roger Donaldson.
Polütsükliline taim
Polütsükliline taim on taimeliik, mis ei vilju enne kolmandat vegetatsiooniperioodi alates kasvu algusest.
Karmo Tõra
Karmo Tõra (sündinud 6. veebruar 1974 Võrus) on Eesti arhitekt.
Ta on arhitekt ja osanik firmas ROK-Projekt OÜ.
Haridus
Ta on lõpetanud Võru Kreutzwaldi Gümnaasiumi ja Tallinna Tehnikaülikooli.
Töid
Tõra on pärit Võrust ja tema käekiri on paljuski nähtav Võrumaal ja Võru linna tänavatel. Nii on tema üheks tuntuimaks tööks Rõuge vaatetorn. Pealinnas on tema nähtavamad tööd Kadrioru Ärikeskus ja ärihoone Pirita teel 102.
Tunnustus
Mitmed tema tööd on võitnud auhindu konkursil Eesti Parim Puitehitis
Isiklikku
Karmo Tõra on abielus ja tal on kolm poega. Ta mängib võrkpalli ja on kuulunud Eesti noortekoondisse. Tema isa Raivo Tõra (1939–1995) oli Võru rajooni RSN Täitevkomitee kapitaalehituse osakonna juhataja.
Pae tänav (Rakvere)
Tänava on äärde rajatud põhiliselt katusekorrusega eramud, mis on ehitatud 20. sajandi teisel poolel.
Jhonas Enroth
Ta alustas klubikarjääri Rootsi klubis Huddinge IK. 2005. aastal liitus ta Södertälje SK-ga. Hooajal 2007–08 debüteeris ta Södertälje meeskonnas Rootsi kõrgliigas.
2006. aastal valiti ta NHL-i draft'is Buffalo Sabresi poolt 46. valikuna. Põhja-Ameerikasse suundus ta mängima 2008. aastal, kuuludes kahel esimesel hooajal põhiliselt Sabresi farmklubi Portland Piratesi ridadesse AHL-is. Debüüdi NHL-is tegi ta Sabresi meeskonnas 7. novembril 2009 mängus Boston Bruinsi vastu. Hooajal 2011–12 valiti ta uustulnukate sümboolsesse koosseisu. Sabresi meeskonnas mängis ta kokku kuuel hooajal. NHL-is on ta mänginud veel Dallas Starsi (2014–15), Los Angeles Kingsi (2015–16) ja Toronto Maple Leafsi (2016–17) meeskonnas.
2017. aasta juulis liitus ta KHL-i klubiga Minski Dinamo. 2019. aasta veebruaris liitus ta Örebroga, kuid naasis sama aasta juulis Minski Dinamosse. Hooaja 2019–20 lõpus mängis ta veel Austria kõrgliiga klubis EC KAC, pärast mida liitus ta taas Örebroga.
Rootsi jäähokikoondisega võitis Enroth 2014. aasta taliolümpiamängudelt hõbemedali ja tuli 2013. aastal maailmameistriks. 2013. aasta maailmameistrivõistlustel valiti ta turniiri parimaks väravavahiks.
Kahlajad
Kahlajateks nimetatakse kõiki kurvitsaliste seltsi kuuluvaid ranniku- ja soolinde peale merelisema eluviisiga ännide, kajakate, tiirude ja alkide. Eesti kahlajad on seega tüllaste, kurvitslaste, merisklaste ja naaskelnoklaste sugukonda kuuluvad linnuliigid. Laiemalt tuntud kahlajad on nt kiivitaja, tutkas, metskurvits, tikutaja, suurkoovitaja. Nime on sellele rühmale andnud enamikule neist toitumisel iseloomulik madalas vees kahlamine.
Itene keel
Itene keel on väljasurev keel, mida räägivad itened Boliivias El Beni departemangus Mamoré jõe ääres. Seda rääkis 2007. aastal emakeelena 75 inimest.
Kahlajad
Eestis aitab selle linnurühma uurimisele kaasa 2006. aastal asutatud Eesti Ornitoloogiaühingu kahlajatöörühm.
2019. aasta Aafrika rahvaste karikavõistlused jalgpallis
pisi|Osalenud riigid (lillaga – jõudsid finaalturniirile, punasega – ei jõudnud valikmängudelt edasi) 2019. aasta Aafrika meistrivõistlused jalgpallis olid Aafrika jalgpalliriikide 32. meistrivõistlused jalgpallis. Turniir peeti Egiptuses 21. juunist 19. juulini 2019. Esimest korda osales finaalturniiril 24 võistkonda varasema 16 asemel. Samuti peeti turniir esimest korda juunis-juulis.
Itene keel
Itene keel kuulub tšapakura keelkonda.
2019. aasta Aafrika rahvaste karikavõistlused jalgpallis
Teist korda tuli Aafrika meistriks Alžeeria koondis, kes alistas finaalis Senegali tulemusega 1:0.
Poolfinaalid
-
ABC-analüüs
ABC-analüüsi aluseks on Pareto printsiip ehk Pareto reegel. Põhjused, sisendid ja tööpanused jagunevad kahte kategooriasse: enamik, millel on tühine mõju, ja väike osa, millel on valitsev mõju.
Analüüsi eesmärk on jaotada uuritav valdkond gruppideks ning kohandada neile erinevaid juhtimispõhimõtteid ja tegevusi. Uuritavad objektid võivad olla tooted, kliendid, hankijad või tarnijad. Nende grupeerimisel jaotatakse uurimisobjektid kolme rühma: A-, B- ja C-rühma. Kui kolmest rühmast ei piisa, kasutatakse ABCD- või ABCDEF-analüüsi. Täpsema ja adekvaatsema lõpptulemuse saamiseks kasutatakse ka teisi jaotuspõhimõtteid.
ABC-analüüsi puudus on, et see ei arvesta nõudluse stabiilsuse tunnuseid. Nõudlust saab uurida XYZ-analüüsi tegemisega, mis näitab, missugustel uurimisobjektidel on regulaarne või pidev nõudlus. Eristatakse ka ebaregulaarset, ebastabiilset või haruldast ja kordumatut nõudlust. Mõlema analüüsi tulemustest moodustatakse maatriks, kus uurimisobjektid jagatakse AX-, AY- ,AZ-, BX-, BY-, BZ-, CX-, CY-, CZ-rühmadesse. Maatriksi tulemustest saab teada, millist varude juhtimise meetodit tuleb kindla uurimisaluse tarvis kasutada.
ABC-analüüsi tulemus näitab, millised tooted on sortimendis kasumlikud ning millised kaubad on üleliigsed. Kui antud analüüsi kasutada klientide kasumlikkuse määramisel, saab teada, millised kliendid on ettevõttele väga tähtsad. Tulemusi analüüsides saab järeldada, mis kliendid, tooted strateegiad on ettevõttele majanduslikult kõige efektiivsemad.
Käibe või kasumi suurendamiseks on firmadel vajadus pöörata tähelepanu A-rühma toodetele, mis on kõige tulutoovamad kasutades Pareto 20/80 reeglit, annavad 20% toodetest 80% käibest, 20% klientidest osatavad 80% kaubast ja 20% tarnijatest tarnivad 80% toodetest.
Analüüsi koostamise eelduseks on info, mille põhjal klassifitseerimist tegema hakata. Infos peab sisalduma näiteks toodete nimetused, müüdud toodete arv, konkreetse toote käive. Tähtis on see, et info oleks kogutud kindla ajaperioodi jooksul. Seejärel jaotatakse tooted rühmadesse.
A-rühma tooted on kõige tähtsamad ettevõtte seisukohast, selle rühma tooted moodustavad kindla ajaperioodi jooksul suurima käibe ja kasumi. Protsentuaalselt on käibe suurus kogu toodete käibest 70–80%. B-rühma tooted on ettevõttele vähem vajalikud ja moodustavad käibest 15–20%. C-rühma tooted on kõige vähem tähtsad ja moodustavad käibest 5–10%.
Kuna A-rühma tooted on firmale kõige tulusamad, ei tohi need tooted mitte kunagi laost otsa saada, selle rühma kliendid on tellimuste täitmisel prioriteetsed, samuti tarnijad. Järgmistes gruppides osatähtsused langevad, sest need tooted, kliendid ja tarnijad ei ole majanduslikud nii tulusad kui A-rühma tooted, kliendid või tarnijad.
Leesi kirik
pisi|Leesi kirik (oktoober 2009) Leesi Katariina kirik; ka Leesi kirik on Eesti Evangeelsele Luterlikule Kirikule kuuluv kirik Kuusalu vallas Leesis.
Kirikut kasutab EELK Leesi Katariina kogudus.
Franklini maakond (Georgia)
Franklini maakond (Franklin County) on maakond USA-s Georgia osariigis.
Maakonna halduskeskus on Carnesville.
Maakonna pindala on 690 km², millest 8 km² moodustab veepindala.
Elanike arv oli 2010. aasta rahvaloenduse järgi 22 084. Aastal 2000 oli elanike arv 20 285.
Ajalugu
Franklini maakond moodustati 25. veebruaril 1784. aastal 9. Georgia maakonnana. Maakond sai nime poliitiku, teadlase ja leiutaja Benjamin Franklini järgi.
Chris Lorenz
Chris F. G. Lorenz on hollandi ajaloolane.
Ajalugu ja teooria
Artikkel "History and Theory" räägib teooriast ajalooteaduses.
Ian Hunter ütleb artiklis "The History of Theory", et puudub üksmeel selles, millest humanitaaria teooria võiks rääkida ja milline keel sel on olnud või võiks olla; pole olemas ühist objekti ega ühist keelt. Vastuses pealkirjaga "How Not to Historicize Theory" süüdistas Frederic Jameson Hunterit sallimatuses teooria vastu ja "positivistlikus tsensuuris". Ilmneb, et ajalooteaduse sünnist saadik on vaieldud teooria rolli üle selles.
Hunteril on õigus, et teoorial ei ole ühist objekti ega ühist keelt. Aga ajalooteooria seisnebki filosoofilistes ja refleksiivsetel arutlusel ajalooteaduse tegelike ja võimalike objektide ja keelte üle. Ajalooteooria on ühtaegu deskriptiivne ja normatiivne ning küsib ajalooteadmiste olemuse kohta, nende hankimise, kvaliteedi ja arengu kohta, mineviku olemisviisi kohta ning (eetilisi, juriidilisi ja poliitilisi) küsimusi mineviku kasutamise kohta. Paljud ajaloolased esitavad neid küsimusi ebateadlikult. On arusaadav, et teooria on ühtaegu deskriptiivne ja normatiivne: ajalooteaduse olemuse üle on mitmekesiseid arvamusi ja ajaloopraktikad on mitmekesised. Sama lugu on ka näiteks teadusajaloos (Lorraine Daston ja Peter Galison, "Objectivity"): teadja on põhiline epistemoloogiline küsimus, sest teadmised eeldavad teadjat ning teadja võib teadmiste hankimisele kaasa aidata või seda pärssida; ka juba Immanuel Kant kujutas epistemoloogiat areenina, kus toimub võitlus teadlase distsiplineerimatu tahte ja objektiivsuse (Arthur Schopenhaueri sõnul tahetuse tungi) vahel; subjektiivsust tuli hakata objektiivsete protseduuride ja reeglite abil ohjeldama. Objektiivsuse taotlemine on seega ühtaegu epistemoloogiline ja eetiline. Nii ongi aegadel, kui senised konsensused (d) on kokku varisenud, paljud suured teadlased tegelnud filosoofiaga (refleksiooniga). Jamesonil oli õigus, et Hunter oli liiga empiristlik ega saanud aru teooria mõttest.
Teoreetilisel refleksioonil ajalooteaduse olemasolu üle on kolm praktilist funktsiooni. Esiteks, teooria legitimeerib ajalookirjutuse mingi konkreetse viisi teistest epistemoloogiliselt ja metodoloogiliselt paremana. Teiseks visandab teooria tavaliselt ajalooteadusele konkreetse programmi. Kolmandaks piiritleb teooria konkreetse ajalootegemise viisi "päris" ajalooteadusena, välistades või degradeerides teised.
Ajalooteadus on teooriale vastu seisnud. Leopold von Ranke vastandas filosoofia ja ajalooteaduse meetodeid. Teooria esitab valesid küsimusi valel ajal ja vales kohas ning pakub sageli valesid vastuseid. Teooria küsimused on ajaloolastele olnud aktuaalsed põhiliselt siis, kui ajalooteaduse staatus on kõikunud. Lai arutelu teooria rolli üle ajalooteaduses on andnud tunnistust epistemoloogilisest ebakindlusest või koguni kriisist. Need arutelud puudutavad ju ajalooteaduse epistemoloogilisi aluseid ja neile toetuvaid ühiskondlikke funktsioone, riivates ajalooteaduse mainet. Enamasti on sõlmküsimuseks olnud ajaloo objektiivsuse kinnitamine või ümberlükkamine. Teadussotsioloogia vaatekohast on olnud tegu võitlusega akadeemilise tunnustuse ja maine pärast. Teooriavaidlused on alati olnud ägedad siis, kui ühel distsiplinaarsel väljal võideldakse intellektuaalse kapitali pärast. Sarnane olukord on sotsioloogias, majandusteaduses ja psühholoogias, mis samuti on sisaldavad väga palju erinevaid lähenemisi. Teooriaarutelude ajal tuntakse tavaliselt rohkem huvi ka teadusharu ajaloo vastu, enamasti sellepärast, et otsitakse oma lähenemisele pretsedenti teadusharu algaegadest. Sellepärast käib ajalooteaduses suurema historiograafiahuviga tavaliselt kaasas suurem huvi teooria vastu. Kasvanud historiograafiahuvi seostub ebakindlusega pärast postmodernistliku teooria vohamist historiograafias. Ka filosoofias ei ole ajaloofilosoofia kesksel kohal.
Teooria sekkumist ajalooteadusse on oodata siis, kui ajaloolased hakkavad ajalooteadust määratlema, seega eeskätt ajalooteaduse ebakindluse aegadel. 1960. ja 1970. aastatel tehti palju katseid ajalooteadust defineerida. Karl-Georg Faber oskas lõpuks öelda ainult, et ajaloo objekt on inimeste teod ja läbielamised minevikus. See jättis lahtiseks ajalooteaduse vahekorra sotsiaalteadustega: Faber tõi välja, et ajalooteadus keskendub ainukordsele ja sotsiaalteadused üldistavad, kuid pidas nende erinevust suhteliseks. G. R. Eltoni järgi iseloomustab ajalooteadus tähelepanu sündmustele, muutustele ja konkreetsele, kuigi ka sotsiaalteadused uurivad kõike, mida inimesed on mõelnud, öelnud, teinud ja läbi elanud. Fernand Braudeli järgi uurivad kõik sotsiaalteadused inimeste toiminguid minevikus, olevikus ja tulevikus. Tema arvates tuleb kõik sotsiaalteadused ja ajalugu uuesti integreerida. Kõigi nende ühiskeele selgroo moodustavad struktuuri ja mudeli mõiste. Ei saa öelda, et ajalooteadused keskenduvad sündmustele ja sotsiaalteadlased struktuuridele. Ka ajaloolaste kõhklused mudelite kasutamise suhtes on kohatud. Nii ajalooteadus kui ka teised sotsiaalteadused huvituvad nähtuste nii konkreetsetest kui ka üldistest aspektidest, ainult et nad vaatlevad eri pikkusega ajalõike. Ajalooteadus on Braudeli järgi kõikvõimalike ajalugude summa, mineviku, oleviku ja tuleviku erikäsitluste ja vaadete kogum. Paul Veyne'i järgi ei ole ajalool kindlat objekti ega eriomast meetodit. Ajalugu uurib kõike minevikus toimunut nii konkreetselt kui ka üldiselt, ainult seaduspärasused jäävad sotsiaalteadlaste uurida.
Ajaloolastel ei ole üksmeelt selles, mis on ajalooteaduse objekt, meetod ja teaduslikud saavutused, mis eristaksid seda sotsiaalteadustest. Pole selged ka ajalooteaduse ajalis-ruumilised tegevuspiirid. Pole konsensust isegi selles, et ajalugu uurib inimkonda minevikus (Veyne eitab esimest, Braudel teist). Eltoni järgi uurib ajalugu eeskätt sündmusi, Braudel struktuure.
Kõik need määratlused on ühtaegu deskriptiivsed ja normatiivsed. Vaidlus määratluste pärast käib kokku koolkondade ja paradigmade vahelise konkurentsiga. Dastoni ja Galistoni järgi kasvavad objektiivsuse käsitused loodusteadustes välja epistemoloogiliste arusaamade ja teadlase-mina kohta käivate normatiivsete arusaamade segust.
Ajaloo all mõistetakse kas objekti või teadmisi selle objekti kohta. Teooria võib käsitleda ajaloo kui objekti tunnuseid (materiaalsed ehk ontoloogilised teooriad) või teadmisi ajaloost (epistemoloogilised teooriad). Käsitused ajaloo olemusest (ontoloogia, metafüüsika) sõltuvad sellest, kuidas käsitatakse ajalooteadmiste olemust (epistemoloogia) ja nende saamise võimalikkust (metodoloogia). Ontoloogilised teooriad, mille järgi ajalugu määravad ja mõjutavad mingid süvamehhanismid (tegurid), on seostatavad epistemoloogiliste teadmistega, mis ütlevad, et teadmised ajaloost on empiirilised teadmised üldisest, ja metodoloogiliste teooriatega, mis näitavad, kuidas selliseid teadmisi saada. Ontoloogilised teooriad, mis räägivad põhjuslike mehhanismide asemel intentsionaalsusest, sattumuslikkusest ja mõtestatud inimtegevusest, on seostatavad teooriatega tegude ja keelelise väljenduse mõtestatud teadmiste kohta ja metodoloogiliste teooriatega selle kohta, kuidas jõuda tegude ja keeleliste väljenduste säärase mõistmiseni.
Pärast 1945. aastat (Karl Popper) minetasid ontoloogilised küsimused ajaloos tõsiseltvõetavuse.
Gustav Fechner
Fechner oli maalikunstnik Eduard Clemens Fechneri ja Clara Schumanni võõrasema Clementine Wiecki (Clara Schumanni isa Friedrich Wiecki teine naine) vend.
Elulugu
1820. aastatel olid tema põhialad matemaatika ja füüsika. Üks tema esimesi töökohti oli füüsika- ja keemiatekstide tõlkimine prantsuse keelest saksa keelde. Sel ajal panustas ta ka elektriuuringutesse, mis tol ajal oli uus. Uurimistöö lubas tal saada Leipzigis füüsikaprofessoriks. Lisaks kirjutas Fechner luuletusi ja humoorikaid lugusid Dr. Misese pseudonüümi all.
1830-ndatel laienes tema huvi teaduse vastu ning ta hakkas uurima visuaalset järeltaju. Tegu on fenomeniga, kui inimene vaatab algul valgusse ning seejärel pilgu valguselt kõrvale pööranult näeb endiselt tajupildina valgust. Tema avastas ka suhte valguse ereduse ning järeltaju tugevuse vahel. See viis ta uurima järeltaju vaadates päiksesse, mis oli eredaim kõigist tuledest. Kuigi ta kandis filtrit, et päikse mõju vähendada, kahjustas see tõsiselt tema silmanägemist ning ta pidi seetõttu professorikohalt tagasi astuma. Fechneril oli lisaks muid terviseprobleeme. Ta kannatas peavalude all, mis olid kohati nii tugevad, et tal oli raskusi oma mõtete kontrollimisega. Ta veetis suure osa ööpäevast täielikus pimeduses ning tal esines mitmesuguseid ärevuse ja depressiooni sümptomeid.
1842. aastal läks ta tervis paremaks ning ka nägemine hakkas taastuma. 1851 lubati tal jälle Leipzigi ülikoolis töötada.
Fechner mõistuse-keha probleemist
Olles tagasi Leipzigis, hakkas ta uurima mõistuse-keha probleemi. Ta tahtis alistada materialismi vaated, mis tähendab, et ainus reaalsus on füüsiline reaalsus ning kõike elavat saab taandada füüsilistele ja keemilistele omadustele. Ta nimetas seda "öövaateks" ning lootis selle asendada oma "päevavaatega".
Päevavaade oli mõte, et mõistus ning keha peaks sisuliselt võtma samas reaalsuses ning, et mõistus või teadvus on reaalsuse peamine tunnus. Ta arvas, et isegi universumil on teadvus ning kui inimesed surevad, saavad nad osaks universumi teadvusest. Ta otsis täpset suhet mõistuse ja keha vahel.
Ta väitis, et kuna mõistust saab matemaatiliselt muuta, on psühholoogial potentsiaal saada kvantitatiivseks teaduseks. See sai tuntuks psühhofüüsikana, millele järgnes aastakümneid intensiivset tööd, mis päädis raamatuga "Elemente der Psychophysik". Seda raamatut peetakse esimeseks eksperimentaalpsühholoogia teoseks. Lisaks valmis ta aastal 1851 oluline teos "Zend-Avesta: oder über die Dinge des Himmels und des Jenseits", kus ta eeldas, et sensoorse süsteemi eesmärk on luua füüsilisele maailmale esindus.
Fechner tajulävedest
Fechnerit mõjutasid väga Ernst Weberi taju-uuringud. Fechneri läbimurre tuli, kui ta avastas, et taju võib olla täpse muutuse objektiks, eeldades, et tajuelamuste magnituudimuutus kahe järjestikuse stiimuli vahel, kus vahe on ainult vaevalt tajutav, on võrdne. Selle tulemusena sai ta luua skaala nende stiimulite mõõtmiseks. Tema järgi on absoluutne lävi punkt, kus stiimulit on võimalik esimesena tajuda, ning eristuslävi on punkt kohe absoluutse tajuläve kohal, kus stiimuli muutust on võimalik tajuda. Peatselt hakkasid teised teadlased seda ideed testima ning veenduti, et see on tõene ainult teatud tingimuste korral.
Tema mõõtmisi segas ebajärjekindel nähtamatu sensoorse vea mõju. Seetõttu hakkas Fechner mõõtma sensoorse süsteemi eksimise suurust, et leida inimese, kui mõõtmisseadme, täpsus. Seda täpsust mõõtes sai järeldada, kas inimese sensoorse süsteemi ebatäpsus on konstantne kogu aja vältel. Selle idee testimiseks tegi ta eksperimente kahe objekti raskuste mõõtmisega ning jälgis, kuidas inimesed keskmiselt otsustavad, millise objekti kaal on raskem. Ta testis seda erinevatel päevaosadel, et avastada, kas sensoorne süsteem jääb konstantseks. Selle eksperimendi vältel tõstis ta assistent 24 576 eri kaaluga objekti.
Fechneri meetodid
Fechner kujundas välja kolm meetodit, mis on tänapäevani kasutusel.
Edwin Boring on öelnud, et Gustav Fechner on tunnustamata psühhofüüsika rajaja. Francis Galton ülistas teda uue teaduse vundamendi ladumise eest oma "Elementide raamatus". Fechneri pingutuste tulemusena sai loodud uurimisprogramm ja meetodid, mis võimaldasid psühholoogidel näha, et psühholoogilisi nähtusi saab mõõta teadusliku metodoloogiaga. Fechner sillutas lisaks teed Wilhelm Wundtile ja tema "Uuele psühholoogiale".